স্বচ্ছতাৰ দিশত এখোজ আগবঢ়াই অসমে লাভ কৰিছে ২০১৮ চনৰ স্বচ্ছ সৰ্বেক্ষণ গ্ৰামীণ বঁটা। সমগ্ৰ উত্তৰ-পূৰ্বাঞ্চলৰ ভিতৰত ৰাজ্যখনে আগবঢ়োৱা উৎকৃষ্ট প্ৰদৰ্শনৰ বাবে কেন্দ্ৰীয় চৰকাৰে অসমক এই বঁটাৰে সন্মানিত কৰিছে।
অসমে বিগত চাৰিটা বৰ্ষত সমগ্ৰ দেশৰ ভিতৰতে অনাময় ব্যৱস্থাৰ দিশত অতি গুৰুত্বপূৰ্ণ ভূমিকা গ্ৰহণ কৰি বৰ্তমানলৈ ৰাজ্যখনৰ প্ৰায় ৫১.৩৮ লাখ পৰিয়ালক সামৰি লৈছে। তদুপৰি ৰাজ্যখনৰ ২০,৩২৪খন গাঁৱক ইতিমধ্যে সম্পূৰ্ণ মুকলিত মলত্যাগমুক্ত হিচাপে ঘোষণা কৰে হৈছে।
আনহাতে, অসমত ২০১৪-১৬ বৰ্ষত ৬ লাখ শৌচালয় নিৰ্মাণ কৰাৰ বিপৰীতে ২০১৬ চনৰ মে' মাহৰ পৰা ২০১৮ চনৰ জুন মাহলৈ ২০,৮৭,০১২টা শৌচালয় নিৰ্মাণ কৰা হৈছে।
উল্লেখযোগ্য যে দেশৰ সকলো ৰাজ্য তথা জিলাত গুণগত পৰিচ্ছন্নতা সন্দৰ্ভত বিশেষ মূল্যায়নৰ জৰিয়তে এই স্বচ্ছ সৰ্বেক্ষণ গ্ৰামীণ বঁটাৰ বাবে বাছনি কৰা হয়। এই সমীক্ষাত ৰাজহুৱা স্থানৰ সমীক্ষা, স্বচ্ছতা সন্দৰ্ভত জনসাধাৰণৰ মতামতো গ্ৰহণ কৰা হয়।
শনিবাৰে এক বিবৃতিযোগে কেন্দ্ৰীয় খোৱাপানী আৰু অনাময় দপ্তৰৰ মন্ত্ৰী উমা ভাৰতীয়ে অসমক এই বঁটা প্ৰদান কৰা বুলি সদৰী কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
